GiliGold/VAD_KnessetCorpus huggingface dataset:
יוליה שמאלוב-ברקוביץ: הוא, דרך אגב, לא אמר את זה, אני אומרת: יש ארגונים מעולים שחבל שאתם מכפישים את שמם בתקשורת, שעושים עבודה חינם.
יוליה שמאלוב-ברקוביץ: אני מדברת על ארגון "הצלה" ואין פה אף אחד שנמצא.
דוד אזולאי: לא, לא, זה לא הנושא.
יוליה שמאלוב-ברקוביץ: זה גם הנושא.
יוליה שמאלוב-ברקוביץ: מותר לי אבל.
דוד אזולאי: אני מציע, תפסיקו עם הויכוח.
דוד אזולאי: חברת הכנסת שמאלוב, יש לי בקשה אליך.
דוד אזולאי: בואי נתמקד בנושא שלשמו נתכנסנו כאן.
יוליה שמאלוב-ברקוביץ: או.
יוליה שמאלוב-ברקוביץ: קיי.
דוד אזולאי: הוא נושא:
דוד אזולאי: תשלום האזרחים עבור שירות מד"א.
יוליה שמאלוב-ברקוביץ: תשלום האזרחים עבור שירות מד"א, אזרחים משלמים כי אין להם ברירה ולכן אני רוצה להגיד פה בריש גלי, שיש עוד גוף שקוראים לו "הצלה" שכשמזמינים אותו, לא משלמים לו כסף.
יוליה שמאלוב-ברקוביץ: והגיע הזמן שאנחנו נעשה את זה בצורה חוקית ונפתח את המונופול, ואני אגיד את זה עוד עשרות פעמים.
מירי כהן: מותר להזמין את מי שרוצים.
מירי כהן: גם היום יש חברות פרטיות שעובדות.
מירי כהן: מי שרוצה בחינם, מי שרוצה תמורת תשלום.
מירי כהן: מותר.
יוליה שמאלוב-ברקוביץ: מי יודע את זה?
יוליה שמאלוב-ברקוביץ: תגידי לי, מה שאת אומרת עכשיו.
יוליה שמאלוב-ברקוביץ: על מה את מדברת?
דוד אזולאי: לא, סליחה, תלוי איפה.
דוד אזולאי: יש לפעמים מצב נתון כשנמצאים בתאונות דרכים, לא עלינו, אז אנחנו, שמה אין שליטה.
דוד אזולאי: מי שבא ראשון לוקח, ואנחנו מכירים את המלחמות בתוך המערכת הזאת.
דוד אזולאי: כל אחד מכיר את זה.
דוד אזולאי: אני מקווה שמי שלא חווה לא יודע מה זה.
דוד אזולאי: לגבי כשאדם נמצא בתוך הבית מחליט להזמין, ברור שהוא יכול להזמין את מי שהוא רוצה.
דוד אזולאי: אבל כרגע זה לא הנושא שעומד על הפרק.
יוליה שמאלוב-ברקוביץ: אני אגיד לך אדוני היושב ראש למה אני אומרת.
יוליה שמאלוב-ברקוביץ: אני תמיד רגילה לחפש את שורש הבעיה ולא לתת אקמול.
יוליה שמאלוב-ברקוביץ: אין ספק שמד"א צריכים לפתור את הבעיות ועובדה שאנחנו הגשנו הצעת חוק עם חבר הכנסת אורי מקלב והיא תקועה בועדות, כי אף אחד לא מקדם אותה.
יוליה שמאלוב-ברקוביץ: הוא לא אמר לי, דרך אגב, להגיד את זה.
אורי מקלב: הוא צריך להבדיל בין מחלוקות אחרות שיש לנו בעניין הזה, לבין הנושא של האזרחים לבין ...
אורי מקלב: שני דברים נפרדים.
אורי מקלב: יש לנו מחלוקות בעניין הזה עם היחס שלכם כלפי "איחוד הצלה".
אורי מקלב: ההתייחסות שלכם.
אורי מקלב: אם הם עושים נכון או לא עושים נכון.
אורי מקלב: זה לא קשור אחד לשני.
דוד אזולאי: חבר הכנסת מקלב, אני מציע, אתה יודע, אנחנו בסוף נפספס את המטרה שלשמה התכנסנו.
יוליה שמאלוב-ברקוביץ: אני כבר מסיימת אדוני היושב ראש.
יוליה שמאלוב-ברקוביץ: אני מאד מעריכה את העובדה שאתה נמצא פה, כבר אמרתי את זה.
יוליה שמאלוב-ברקוביץ: אבל אתם צריכים להתחיל להבין שהכנסת "התלבשה" על הנושא הזה.
יוליה שמאלוב-ברקוביץ: בסדר?
יוליה שמאלוב-ברקוביץ: נגיד בגרשיים שכנסת ישראל, בעיקר הועדה לפניות הציבור, "התלבשה" על הנושא של התשלומים למד"א ואני מאד לא מסכימה - - -
שלומית אבינח: לא "התלבשה", מגיעות פניות.
שלומית אבינח: זה לא שלקחנו את זה.
שלומית אבינח: כי מגיעות פניות.
יוליה שמאלוב-ברקוביץ: "התלבשה" זה לא מילה גסה.
יוליה שמאלוב-ברקוביץ: את יודעת.
יוליה שמאלוב-ברקוביץ: זה טוב מאד.
יוליה שמאלוב-ברקוביץ: אזרחים מחכים מתי "נתלבש" על כל מיני עוולות שקורות לאזרחים.
יוליה שמאלוב-ברקוביץ: אני רוצה להגיד לך שאני לא מסכימה עם חבר הכנסת אייכלר שאמר שאולי אפשר לקחת תעריף יותר מוזל.
יוליה שמאלוב-ברקוביץ: אזרחי מדינת ישראל לא צריכים לשלם עבור מד"א.
יוליה שמאלוב-ברקוביץ: נ – ק – ו – ד – ה.
יוליה שמאלוב-ברקוביץ: אנחנו משלמים עשרות אלפים עבור קופת חולים.
יוליה שמאלוב-ברקוביץ: לא יכול להיות מצב, שכמו שאמר אורי מקלב, יש אנשים ואני סיפרתי את זה באחת הועדות, שבן אדם זקן מת באחד הבתי מרקחת ופשוט באו, התחילו לעשות לו החייאה, אומרים: תזמינו אמבולנס.
יוליה שמאלוב-ברקוביץ: הוא מתעורר, אומר: לא אמבולנס.
יוליה שמאלוב-ברקוביץ: הוא התעורר מזה.
יוליה שמאלוב-ברקוביץ: יכול להיות שיש בזה גם משהו חיובי.
יוליה שמאלוב-ברקוביץ: אני רוצה להגיד עוד משהו, אדוני היושב ראש, חברים יקרים, שבעצם מה שאתם עושים ואני מעריכה אתכם על זה, שאתם פשוט נותנים קנס על מי שחולה.
יוליה שמאלוב-ברקוביץ: בישראל צריך להיות בריא ועשיר ועדיף שתהיה גם צעיר באותה הזדמנות.
יוליה שמאלוב-ברקוביץ: אני מאד מבקשת, באמת, תגיד איפה אתה רוצה עזרה מאיתנו.
יוליה שמאלוב-ברקוביץ: אם משרד האוצר לא מוותר לך – תגיד, אנחנו פה בשבילך כדי להילחם כמו אריות כדי לבטל את התשלום לאמבולנס.
יוליה שמאלוב-ברקוביץ: אני חושבת שהתשלום צריך להיות 80 שקל.
יוליה שמאלוב-ברקוביץ: לא משנה באיזה נקודה הזמנת אותו, כדי שלא יהיו היפוכונדרים שכל יומיים מתקשרים לאמבולנס כי זה לא עולה להם כסף.
יוליה שמאלוב-ברקוביץ: אפשר גם לפתור את הבעיה הזאת.
יוליה שמאלוב-ברקוביץ: אני מבקשת ממך, אלי, אתה צריך אותנו, יש לך בעיה עם משרד האוצר, יש לך בעיה עם , יש לך בעיה עם קופות חולים - אנחנו כאן, חברי כנסת, כדי לעמוד מלפניך, מאחוריך כדי לעזור לך.
יוליה שמאלוב-ברקוביץ: אבל המצב הזה הוא בלתי אפשרי.
יוליה שמאלוב-ברקוביץ: 150 מיליון שקל חובות קרן.
יוליה שמאלוב-ברקוביץ: 100 מיליון טרחת עורכי דין.
יוליה שמאלוב-ברקוביץ: חבר'ה, מה קורה?
אמנון דניאל: זה עוד סכום קטן.
נתנאל עמדי: אני יש לי בקשה אחת.
דוד אזולאי: בבקשה, בקצרה.
נתנאל עמדי: זה חשוב מאד, שישלחו את המכתבים "רשום".
נתנאל עמדי: אני נכה, והייתי בגיל 72 אמבולנס.
נתנאל עמדי: עכשיו אני בגיל 82.
נתנאל עמדי: יש אנשים שמקבלים מכתב מהעורך דין אחרי מוות.
נתנאל עמדי: תשלחו את זה "רשום".
נתנאל עמדי: אני עברתי דירה.
דוד אזולאי: שתהיה בריא ועד 120 ולא תזדקק לא למד"א ולא לקופת חולים.
יוליה שמאלוב-ברקוביץ: אם זה אחי מוות זה לא חברה קדישא?
אמנון דניאל: לא, לא, דורשים את זה מהמשפחה.
אמנון דניאל: נתקלתי במקרה שדרשו את זה מהמשפחה.
דוד אזולאי: רבותיי, תודה רבה.
דוד אזולאי: אני רוצה, אדוני המנכ"ל, אני רוצה רק להביא לידיעתך, הועדה הזאת קיימה מספר דיונים בקשר לנכים ועלו טענות קשות פה של נכים.
דוד אזולאי: יש פה בידי מכתב של אמא שהילד שלה חולה אפילפסיה ופנינו אליכם בנושא הזה.
דוד אזולאי: זה היה לא מזמן.
דוד אזולאי: אבל אחד הדברים שאמרה אותה אמא שהם שוקלים היום פעמיים אם כדאי להזמין אמבולנס או לא כדאי.
דוד אזולאי: עכשיו, זה בהתחשב בעובדה שאנשים אלה זקוקים לעיתים קרובות.
שלומית אבינח: כל ההורים אומרים.
דוד אזולאי: לפינוי באמבולנס.
דוד אזולאי: אחת הטענות שלהם זה שהם נדרשים לשמור על הקבלות לתקופה ארוכה.
דוד אזולאי: יש מקרה שפה אמרו לנו שאחרי 3 שנים נדרשו לשלם.
דוד אזולאי: אני חושב שזה דבר מאד לא תקין שאתם צריכים לטפל בזה ולמצוא את הדרך.
דוד אזולאי: יחד עם זה, רבותיי, אני רוצה באמת, אולי לפני שאני אתן לכם את רשות הדיבור.
דוד אזולאי: רבותיי, לא נשכח, מד"א גם עושה מעבר לכל הדברים האלה כאן ששמענו, גם עבודת קודש.
דוד אזולאי: בוא לא נשכח אותם בזמן הפיגועים, בזמן הפינויים, בזמן תאונות דרכים.
דוד אזולאי: באמת, עושים עבודת קודש, ועל כך הם ראויים לשבח ולהערכה.
דוד אזולאי: אבל אדוני המנכ"ל, אני חושב שהבאתי כאן מדגם קטן ביותר של בעיות.
דוד אזולאי: אני חושב שמשהו כאן במערכת שלכם לקוי, ואתם צריכים לעשות את הסדר קודם כל בבית לפני שיוצאים לעורכי דין.
דוד אזולאי: אתן דוגמה רק ממה שקיבלתי ממרכז המידע של הכנסת, שבאמת זאת ההזדמנות לציין אותם לשבח על עבודה יוצאת מהכלל שהם עושים תמיד, אבל בעבודה הזאת עוד יותר.
דוד אזולאי: ישב פה אסף, שהוא הנציג שלנו במרכז המידע.
דוד אזולאי: תראה, יש פה נתון שמדבר על כ – 28 אחוז, שזה כ – 55,000 איש שהם לא יודעים על הסידור הזה החדש.
דוד אזולאי: זה אומר שמשהו לקוי במערך ההסברה.
שלומית אבינח: הם משלמים למרות שהם זכאים להחזר.
דוד אזולאי: והם לא יודעים.
דוד אזולאי: פשוט רצים ומשלמים.
דוד אזולאי: הגיע הזמן שכל המערכות פה יקבלו החלטה: תוציאו את האזרח מהתנהלות הדיונים ביניכם.
דוד אזולאי: האזרח לא צריך להיות צד בעניין הזה.
דוד אזולאי: האזרח צריך לקבל שירות.
דוד אזולאי: ברגע שהוא קיבל את השירות – יש את מד"א, יש את קופות חולים, יש את בתי החולים, , כל הגורמים הנוגעים בדבר חייבים להיכנס לעובי הקורה ולהפסיק את התערבותו של האזרח.
דוד אזולאי: רבותיי, אסור לנו להגיע למצב, אני אומר, אתם אנשי מד"א, אתם הרי בסופו של יום עושים עבודת קודש.
דוד אזולאי: אני לא צריך פה להטיף לכם חלילה וחס, הלא כל המציל נפש אחת מישראל כאילו הציל עולם מלא.
דוד אזולאי: על אחת כמה וכמה כשמדובר עם חולה אחד לא פנה למד"א מפני שהוא חשש מהתשלום של אחר כך, תחשוב רגע מה היה קורה.
דוד אזולאי: אני אומר, בעניין הזה אני חושב שאתם צריכים לעשות כל מה שאתם יכולים, יחד עם כל הגורמים, ואני אומר בעניין הזה אני בהחלט מקבל את דבריה של חברת הכנסת שמאלוב, ושל חברי הנוספים, אין לי ספק בזה.
דוד אזולאי: כל חברי הכנסת ללא יוצא מהכלל יתנו את ידם לכך שהנושא הזה ייפסק.
דוד אזולאי: חייבים להוציא את האזרח ממעגל התשלומים הזה, בדיוק כפי שקורה בבתי חולים.
דוד אזולאי: יושבים פה אנשי קופות חולים, שיתקנו אותי.
דוד אזולאי: אנחנו לא מכירים את ההתחשבנות של האזרח בבתי חולים.
דוד אזולאי: נגמר.
דוד אזולאי: בבקשה אדוני המנכ"ל.
אלי בין: אדוני היושב ראש, אני מבקש להודות לך על קיום הדיון ועל הזמנת הנוכחים פה.
אלי בין: אני סבור שהדיון הזה הוא חשוב, ואני לוקח לתשומת לבי כל מה שנאמר פה, בעיקר את הנושאים הפרטניים, אבל לא רק.
דוד אזולאי: הפרטניים מלמדים.
אלי בין: לא רק, אמרתי.
דוד אזולאי: זה המדגם הקטן על מה שקורה בכלל.
צבי רפאל: משהו ממש חשוב להוסיף.
צבי רפאל: אני כרגע שילמתי ואני עדיין בהוצאה לפועל, כי עשיתי בתשלומים, אז אני לא יכול למכור, יש לי אופנוע, אני לא יכול למכור אותו זה חצי שנה.
צבי רפאל: הפסדתי קליינט.
דוד אזולאי: רבותיי, אני לא מתכוון להיכנס לתוך העניינים הפרטיים.
צבי רפאל: זה חשוב לי אבל להגיד את זה.
דוד אזולאי: תעביר את זה אלינו, אנחנו נפנה.
דוד אזולאי: אני לא מתכוון פה לפתור את הבעיות האישיות של כל אחד.
דוד אזולאי: המנכ"ל שמע אותה.
דוד אזולאי: המקרה שלך הוא אחד מתוך המקרים.
צבי רפאל: שיבין את כל המקרים.
דוד אזולאי: אני בטוח שהוא מבין.
דוד אזולאי: תסמוך על האינטליגנציה של המנכ"ל.
אלי בין: אני הבנתי לאן אתה מתכוון, ואני גם אטפל בזה, בנושא הזה באופן אישי לאחר מכן, אבל זה לא עצם הדיון.
אלי בין: אני אבקש רק בקצרה ליידע אותך במספר דברים שאנחנו כבר נקטנו בעקבות דיוני הועדה, ולאחר שהועדה למעשה התכנסה מספר פעמים, מד"א התכנס וביצע מספר תהליכים כדי, באמת, ללכת עם הפנים לאזרח ולקחנו את הדברים שהועדה הזאת קיימה בהם דיונים אמיתיים ורציניים ופרטנו אותם הלכה למעשה בתוך מגן דוד אדום להחלטות שהן ברות ביצוע.
אלי בין: כל בקשות הועדה נדונו, וטיפלנו בנושא, גם החובות וקיבלנו גם אישורים לכך גם בתוך הגורמים בתוך מגן דוד אדום.
אלי בין: אנחנו גיבשנו הצעת הנחה כוללת לכלל החייבים מ – 2003 עד 2009.
אלי בין: הדבר הזה אושר על ידי הועד הפועל של מגן דוד אדום.
אלי בין: קיבלנו את אישורי היועצים המשפטיים של מגן דוד אדום, ואת חברות הגביה שאנחנו - - -
שלומית אבינח: אולי חשוב להגיד לפרוטוקול מה ההצעה.
אלי בין: אני אגיד אותה, שלומית, ברשותך.
אלי בין: אנחנו העברנו את ההצעה בצורה סדורה ל לפני מספר חודשים, לפני מספר שבועות.
אלי בין: קיימנו דיון גם שר הבריאות, חשב שאפשר ללכת לעוד תהליך, או לעשות עוד איזה שהוא "קווץ'" וגם בנושא הזה הלכנו לקראת, ועשינו את כל המאמצים, באמת, כדי להתכנס לתהליך כדי לפתור את הבעיה הכוללת, לא את הבעיות הפרטניות, ויש פה בעיות פרטניות שצריך גם כן לתת עליהם את הדעת ולפתור אותם.
אלי בין: אנחנו הוצאנו קבצים של פרטי המטופלים לבתי החולים.
אלי בין: אני הנחיתי שלא לחייב מי שלא טופל ולא נבדק.
אלי בין: אין דבר כזה יותר.
אלי בין: מי שלא טופל ולא נבדק לא יחויב.
אלי בין: זאת ההנחיה.
אלי בין: מעבר להכל צריך להבין, ואני ברשותך חברת הכנסת שמאלוב, אני מבקש להגיד בעניין המונופול, אם הממשלה, המדינה מחליטה שמד"א לא צריך להיות מונופול אנחנו מד"א נברך על זה.
אלי בין: אין לנו שום בעיה עם זה.
אלי בין: אני לא חושב שמד"א צריך להיות מונופול.
אלי בין: אני לא חושב שמד"א מונופול, ואם מד"א מתנהג כמונופול או מתנהל כמונופול זה בגלל שהמדינה הכתיבה לו את זה.
אלי בין: הכתיבה לן את זה מכיוון שהיא חושבת - - -
יוליה שמאלוב-ברקוביץ: אין ספק, אתה - - -
אלי בין: אני רק נותן לך דוגמה לצורך העניין: אם תחנת מגן דוד אדום בתל אביב מפעילה, לצורך העניין, כ – 10 אמבולנסים במשמרת, אין צורך להחזיק שם 70 אמבולנסים.
אלי בין: אין פשוט צורך להחזיק את זה.
אלי בין: מחזיקים את זה בגלל מצבי חירום, בגלל לתת מענה לאירועים רבי נפגעים, לשדה התעופה שיכול להיות שם כל דקה נחיתת חירום.
אלי בין: זה חלק מההתנהלות של גוף חירום.
אלי בין: אבל אני לא חושב שזה המקום שהועדה צריכה לדון בו.
אלי בין: אני תמיד אשמח לפרוש בפנייך את הדבר, למרות שהיית במגן דוד אדום, הכרת את הארגון.
אלי בין: לפחות מהרשמים שהעברת לי.
יוליה שמאלוב-ברקוביץ: מדהים.
יוליה שמאלוב-ברקוביץ: ארגון יוצא מהכלל.
יוליה שמאלוב-ברקוביץ: אמיתי.
אלי בין: אז חבל שלא אמרת את זה גם כן.
אלי בין: אני חושב שבסך הכל בנושא הזה התרשמת והבנת שמד"א באמת עושה את הכל.
אלי בין: ויש גם תקלות.
אלי בין: אני חייב להגיד, אדוני היושב ראש, שאני לוקח על עצמי את האחריות לעשות את כל המאמץ כדי לצמצם את הדברים האלה.
אלי בין: יש 500,000 מפונים בשנה על ידי מגן דוד אדום.
אלי בין: כ – 500,000.
אלי בין: אין ספק שיש גם אחוזים של תקלות.
אלי בין: יש גם חלק, בעיות, שהם באשמת גם מגן דוד אדום, וצריך להגיד את זה, לא צריך להתעלם מזה.
אלי בין: יש חלק שהם באשמתנו, יש חלק שהאזרח תרם לתקלה הזאת, ויש חלק שהתקלה נובעת רק באשמת האזרח.
אלי בין: זאת חלוקה שחבל לעשות אותה.
אלי בין: יש כאן בעיה שצריך לפתור אותה, וצריך לפתור אותה.
אלי בין: לכן אני, בכל הנושא הזה, סבור שצריך לתת לזה פתרון אחד, אנחנו הגשנו את הצעת ההנחה הכוללת בתכנית מבצע הגביה ל כדי שיאשר אותה מול קופות החולים.
דוד אזולאי: לפני כמה זמן הגשתם את זה?
אלי בין: לפני מספר שבועות לא מבוטל.
אלי בין: אני רק אגע במספר נקודות, ברשותך, שהעלו פה מספר חברים לדיון.
אלי בין: האגודה לזכויות החולה נמצאת דרך קבע בקשר רציף עם הממונה על הגביה שלנו.
אלי בין: אני לא יודע אם היתה איזה שהיא תקלה, או איזה שהוא קצר, אבל בכל מקרה כל בעיה אנחנו משתדלים באמת ללכת לקראת, ואנחנו מסייעים ככל שניתן.
אלי בין: בנושא הזה של שיקום האסיר – אני מודיע לך, היושב ראש, כאן, קבל עם וועדה, שאני לקחתי לתשומת לב את מה שאמרת, ואנחנו כל אדם שנכלא, או נמצא בבית הסוהר, יוקפאו נגדו, קודם כל, כל התהליכים.
אלי בין: הריבית, כל תהליכי הריבית.
קריאה: אסיר משוחרר.
אלי בין: וודאי.
אלי בין: אני מדבר גם אחר כך על אחרי השחרור.
דוד אזולאי: על אסיר משוחרר.
אלי בין: אני נוגע גם בזה.
דוד אזולאי: לא, כשהוא אסיר אז יש לך דין ודברים עם השב"ס – שירות בתי הסוהר.
אלי בין: אני גם נוגע בזה.
אמנון דניאל: החובות שלו לא מוקפאים.
אלי בין: גם בנושא של שיקום האסיר אנחנו נסדיר את זה בתוך הנהלים שלנו ואנחנו ניתן תשומת לב להערה שלך.
אלי בין: אנחנו בהחלט לוקחים את זה ואני לא מתכוון לעבור לסדר היום.
אלי בין: אני בהחלט חושב שאנחנו צריכים להיות קשובים לבעיות.
אלי בין: אנחנו ארגון ציבורי ואני מקבל את ההערה שלך ברצון ובחפץ לב ואני מקווה גם לתת לה פתרון שישביע גם את רצונך.
אלי בין: אני לא בטוח שאני אוכל להשביע ב – 100 אחוז, אבל אני מקווה לפחות במשהו שנוכל ללכת לקראת ולפתור את הבעיה.
אלי בין: אדוני היושב ראש, אנחנו למעשה טרום מכרז לכל משרדי הגביה.
אלי בין: כל משרדי הגביה החדשים שייכנסו לעבודה אל מול מגן דוד אדום יהיה להם אמות מידה מאד מאד ברורות.
אלי בין: הם לא יוכלו לעשות מה שהם רוצים על פי ההסכמים הישנים שלצערי הרב נאלצתי לרשת אותם.
דוד אזולאי: אתם עובדים עם כמה חברות גביה?
אלי בין: כמה חברות.
אלי בין: אנחנו עובדים עם 5 או 6 חברות.
קריאה: היום עם 4.
שלומית אבינח: כן, אבל יש שאלה, השאלה אם יש חברות שמלכתחילה לא יוכלו לגשת?
שלומית אבינח: כמו דינה פרנקל, כמו - - -
אלי בין: אני לא יודע, מבחינה משפטית, אם מותר לנו להגביל.
אלי בין: שלומית, אני לא יודע להגיד לך.
שלומית אבינח: אתה צריך לקחת את זה בחשבון, כי חברות שהיו בניסיון העבר, כמו דינה פרנקל.
אלי בין: לגבי איכות וציון במכרזים, בנושאים האלה בהחלט צריך לקחת את זה בחשבון, שלומית.
אלי בין: יחד עם הכל, הדברים האלה - - -
דוד אזולאי: סליחה אלי, אני רוצה להגיד לך דבר אחד: כשאתה שומע פה את הטענות של הציבור, אחת הטענות ששמענו כאן זה שאותם משרדי עורכי דין לא היו אפילו מוכנים לשמוע את האזרח.
אלי בין: זה לא יקרה.
דוד אזולאי: לכן אני אומר, כשאתם יוצאים למכרז זה אחד הקריטריונים.
דוד אזולאי: צריך גם להישלח מכתב רשום ראשון, מכתב רשום שני.
דוד אזולאי: רק לאחר מכן להתחיל בהליך.
אלי בין: אדוני היושב ראש, אני מקבל את ההערה שלך.
דוד אזולאי: יושב פה אזרח שהיה לו רצון לשלם.
אברהם מיכאלי: מה לגבי גובה ההוצאות שהמשרדים האלה גובים?
אלי בין: זה נקבע באגרות, חבר הכנסת מיכאלי, זה נקבע באגרות.
אברהם מיכאלי: לצערי הם לא עושים את זה.
אלי בין: אין דבר כזה.
אברהם מיכאלי: זה לא רק אצלך אלי, המשרדי עורכי דין האלה, בכל הכבוד להם, הם עוברים על החוק במפורש.
אברהם מיכאלי: כשאזרח פונה אליהם האזרח לא יודע איך להתמודד איתם אלא אם יגיש על 1,000 שקל עוד פעם תביעה.
אברהם מיכאלי: לכן, אנחנו ככנסת אולי נצטרך לעשות משהו דרסטי עם זה.
אברהם מיכאלי: הם מנפחים 100 שקל.
אברהם מיכאלי: לא, בפועל לא עושים כך.
קריאה: לפני פחות משנה החוק - - -
אברהם מיכאלי: אבל הם לא עושים את זה.
יוליה שמאלוב-ברקוביץ: אבל למה אתם לא עושים יחסי ציבור לחוק?
יוליה שמאלוב-ברקוביץ: הציבור לא יודע את זה.
אלי בין: ברשותך, אדוני היושב ראש, רוצה להשלים את דברי.
שמואל בן יעקב: חקיקה רטרואקטיבית החוק?
שמואל בן יעקב: נראה לי שזה מה שהם מנצלים - - -
דוד אזולאי: אין חקיקה רטרואקטיבית.
קריאה: מה שהם עושים לאנשים בהוצאה לפועל זה פשוט דבר, פשוט לא להאמין.
אלי בין: אדוני היושב ראש, כפי שאמרתי, הנושאים האלה יסודרו בתוך המכרזים, ייקבעו אמות מידה, ויינקטו סנקציות נגד משרדי הגביה שלא יעמדו בסטנדרטים שאנחנו קבענו.
אלי בין: ייקבעו סנקציות מראש.
אלי בין: זה יוגדר בתוך המכרז.
אלי בין: מעבר לכל, לגבי הרשות לגביה שהעיר חבר הכנסת מקלב, אנחנו רצינו ללכת איתם להסדר.
אלי בין: מאד דחפנו ללכת איתם להסדר.
אלי בין: לצערנו הרבה לא הגענו איתם להסדר שבתי החולים הממשלתיים מקבלים, והם דרשו, כביכול, שמד"א יישא באיזה שהיא הוצאה, ויישאר איתה למחרת.
אלי בין: לכן לא יכולנו להסכים עם זה.
אלי בין: כי זה הוצאה שאת צריכה להישאר איתה אחר כך עם 100 מיליון שקל.
דוד אזולאי: פה הפניה היא למשרד הבריאות.
דוד אזולאי: צריכים לבוא, הרי בסך הכל מד"א זה ארגון רפואי.
דוד אזולאי: במה משרד ממשלתי יותר טוב ממד"א?
אלי בין: לא, לא, אתה טועה בדבר אחד, חבר הכנסת אזולאי, אדוני היושב ראש, אני חייב רק להעיר לתשומת לבך, אני בטוח שאתה בקיא בזה, אבל אתה לא בקיא בתהליך הסופי.
אלי בין: בסופו של יום אין דבר כזה שאתה לא תעשה עיקול אצלנו.
אלי בין: כלומר, החובה היא לבצע עיקול, בסופו של יום.
אלי בין: זה הדבר הכי גרוע.
אלי בין: אנחנו לא מסכימים לעיקולים.
אלי בין: אנחנו בתכל'ס - - -
יוליה שמאלוב-ברקוביץ: אז לְמה הוקמה הרשות הזאת?
אלי בין: תיראי, לקחת למר עמדי מהחשבון זה לא בסדר, וזה עדיין לא לקחו לו מהבית את הכיסא, או את הטלביזיה, את הדבר שהוא משתמש בו.
אלי בין: אני בנושא מר עמדי, אדוני היושב ראש, אני מבטיח לך שאני אטפל באופן אישי, ואם נגרם לו עוול הוא גם יפוצה על ידי מגן דוד אדום.
אלי בין: הוא גם יפוצה על ידי מגן דוד אדום אם נגרם לו עוול.
אלי בין: אני אבדוק את המקרה הזה פרטנית מיד אחרי הישיבה.
אלי בין: אדוני היושב ראש, אם נגרם לו עוול על ידי חברת הגביה אנחנו נכריח את חברת הגביה גם לפצות אותו, במידה והוא היה צודק.
אלי בין: במידה ונגרם לו עוול אנחנו לוקחים אחריות על הנושא הזה.
אברהם מיכאלי: צריך לבטל את כל חברות הגביה בסוף.
אברהם מיכאלי: לא יעזור כלום.
אברהם מיכאלי: יהיה רשות ממלכתית אחת שתעשה את העבודה.
יוליה שמאלוב-ברקוביץ: אבל יש.
יוליה שמאלוב-ברקוביץ: הם אומרים שיש.
אברהם מיכאלי: לא, אז נבטל את החברות גביה הפרטיות האלה.
קריאה: אבל המרכז לגביית קנסות לא פחות קשה.
אלי בין: אנחנו בטרם העברת התיקים לחברות הגביה ולמשרדי עורכי דין מגן דוד אדום פועל באמצעות מחלקות הגביה שלו ועושה כל מאמץ לגבות באופן עצמאי, ללא ריביות מנופחות.
אלי בין: אין עניין, עדיף לנו הכסף שאנחנו מקבלים אותו מאשר הכסף ששוכב וחשוב כחוב מסופק או חוב אבוד.
אלי בין: אדוני היושב ראש, מדינת ישראל מעבירה למגן דוד אדום תקציב זעום, וזה לא תקציב.
אלי בין: היא מעבירה כסף רק עבור שירותים קנויים.
אלי בין: היא לא מתקצבת את מגן דוד אדום בכסף אמיתי, אלא היא נותנת כסף עבור שירותים שהיא קונה ממגן דוד אדום.
אלי בין: תקציב מגן דוד אדום עומד היום על כ – 700 מיליון שקלים, שלמעשה כ – 50 מיליון שקלים מועברים על ידי עבור שירותים שהם קונים ממגן דוד אדום והם מכריחים את מגן דוד אדום, או מתאמים עם מגן דוד אדום את הביצוע שלהם.
אלי בין: כלומר, אין מצב שכסף מועבר עבור הכנות, או עבור סבסוד כזה או אחר.
אלי בין: לכן כל סבסוד וכל תהליך כזה זאת יוזמה ברוכה גם של חברת הכנסת המכובדת, גם של הועדה המכובדת, ואנחנו נקדם את זה בברכה.
אלי בין: מעבר להכל צריך להבין שמגן דוד אדום לא יכול בלי שיהיה לו את הדבר המינימלי, זה תקציב.
אלי בין: הוא חי מהתקציב הזה.
אלי בין: אני מבין גם שיש בעיות.
אלי בין: אני לוקח את האחריות על הנושא הזה ואני אעשה הכל כדי לצמצם את הבעיה הזאת.
דוד אזולאי: אדוני המנכ"ל, יש דבר אחד שהייתי כן רוצה לשמוע ממך.
דוד אזולאי: אתה יודע, אנחנו מכירים את זה בהרבה תחומים, גם ברשויות המקומיות בענייני החניות, הקנסות חניה בכל הארץ.
דוד אזולאי: אתה יודע, מידי פעם כשהרשות המקומית רואה שהיא נקלעה למצוקה כספית, יוצאים באיזה שהוא מבצע חד פעמי.
אלי בין: זה מה שאנחנו עושים כעת.
דוד אזולאי: זה שאתם עושים – זה בסדר.
דוד אזולאי: אבל אסור שיהיה נתון מה שיש לנו כאן
דוד אזולאי: שחלק גדול מהאזרחים לא יודעים על המבצע שלכם.
אלי בין: לא, אנחנו נודיע לכולם.
מירי כהן: הוא עוד לא התחיל.
אלי בין: אנחנו עוד לא התחלנו.
יוליה שמאלוב-ברקוביץ: 20 אחוז?
אלי בין: 50 אחוז.
שלומית אבינח: חשוב להודיע לפרוטוקול.
יוליה שמאלוב-ברקוביץ: בלי ריבית, או לפני ריבית?
דוד אזולאי: אני מציע שהדברים גם ייאמרו לפרוטוקול וגם שאתם תפרסמו, תעשו את הפרסום הדרוש על מנת שהאזרחים ידעו מזה.
דוד אזולאי: אחרת מה הואילו חכמים בתקנתם?
דוד אזולאי: תיראו, גם, בסופו של יום, כלכלית גם לכם זה כדאי.
דוד אזולאי: ברגע שאתה עושה הנחה, אז איך אומרים?
דוד אזולאי: לא תקבל את ה – 150 מיליון שקל שלך.
יוליה שמאלוב-ברקוביץ: תעשה "תספורת" לאנשים האלה.
אלי בין: אני מסכים.
אלי בין: אני מסכים מאד.
אברהם מיכאלי: השאלה איזה גיבוי יש לו מ?
אברהם מיכאלי: שלא יבוא אליו מחר יגידו לו - - -
יוליה שמאלוב-ברקוביץ: אנחנו פה בשביל זה.
דוד אזולאי: יושבים פה נציגים של , תיכף נשמע אותם.
אלי בין: חבר הכנסת מיכאלי, ברשותך.
אברהם מיכאלי: נראה לי שזה מה שקורה אצלם.
אברהם מיכאלי: הם רוצים לבוא לקראת, אבל המדינה לא מגבה אותם.
אלי בין: אני דבר אחד רוצה להגיד לך, מי שלמעשה לא סייע לנו דווקא זה כמה חברי כנסת שהפריעו לנו כדי להעביר את חוק האגרות.
אלי בין: אנחנו באנו עם יוזמה שבמגן דוד אדום בחוק האגרות.
אברהם מיכאלי: אנחנו שמחים שעיכבנו את זה.
אלי בין: לא, לא אתה דווקא.
אלי בין: אתה דווקא מאד רצית לקדם את זה.
אלי בין: אנחנו באנו עם יוזמה שאנחנו רוצים לקבוע בתקנות שלנו ובצו האגרות, שאנחנו מסוגלים לתת הנחה למצבים שהם סוציואקונומיים קשים, או אנשים שהם מעל גיל מסוים, או ניצולי שואה, או דברים כאלה ואחרים.
אלי בין: באנו ואמרנו, ביוזמה אישית של מגן דוד אדום.
אלי בין: באנו והצענו את זה.
אברהם מיכאלי: אז מי הפריע?
אברהם מיכאלי: למה הפריע?
אלי בין: הכשילו לנו את זה מספר חברי כנסת מכיוון שחשבו שזה, ואמרתי לך, לא תמיד היו שיקולים ענייניים, לצערי הרב, אני לא רוצה להיכנס לזה.
אלי בין: אני ברשותך, שלומית, מנהלת הועדה, ביקשה שאני אציג את תכנית הגביה, אז אני ברשותך אתן לממונה על הגביה.
דוד אזולאי: אני אומר שיכול להיות, אני לא דוחה את זה על הסף, יש לכם בעיה של תדמית.
דוד אזולאי: אני אומר: דווקא מד"א, באמת, בעבודה, ועושים עבודת קודש, כפי שאמרתי, בקטע הזה שאתה בעל החוב, שמה בעיית התדמית שלך.
דוד אזולאי: זה בדיוק כמו אותו שוטר שפוגש את אותו אזרח, הרי אותו אזרח פעם ראשונה שקיבל דו"ח הוא בחיים שלו לא היה עבריין, אין לו קשר עם המשטרה, אבל זו הפעם הראשונה שהוא נתקל במשטרה, ופעם ראשונה שהוא מקבל דו"ח, ובשביל זה יש לו תדמית שלילית על המשטרה.
דוד אזולאי: אז אני אומר: גם פה אותו דבר.
דוד אזולאי: אתם חייבים לעשות משהו למען שיפור התדמית שלכם.
דוד אזולאי: אני חושב שהנושא הזה הוא חלק מאד מאד חשוב שאתם צריכים לבוא לציבור הרחב להגיד להם מה עשיתם, איפה הנחות, וברגע ייפסק המגע הזה בין האזרח ובין מד"א וזה ייפסק.
דוד אזולאי: אני חושב שפה - - -
אלי בין: זה לא תלוי בנו הרי, זה תלוי בכם.
דוד אזולאי: תראה, זה לא תלוי בנו, זה גם תלוי בכם.
דוד אזולאי: אי אפשר לבוא ולהגיד, הרי אנחנו לא צד בגביית הכסף.
דוד אזולאי: אנחנו צד בחקיקה.
דוד אזולאי: אז אם העניין הוא חקיקה, אני מאמין שחלק מחברי הכנסת ירצו לשחרר את האזרחים, להביא אותם בצורה מסודרת ולא לעשות כפי שקורה היום, שאתה שומע אזרח כזה , פה יושב איתך, עכשיו בלי להיכנס, עצם העובדה שאיש כזה, אמרתי לך, זה שווה מאה אלף פרסומות שאתם עושים בעד מד"א.
- גיטלין: רק להתייחס להצעה שעמדה לפני ועדת העבודה - - -
דוד אזולאי: שימרית היא היועצת המשפטית של הועדה, בבקשה.
- גיטלין: היתה בפני ועדת העבודה והרווחה והבריאות הצעת חוק שבאמת נועדה להסדיר כמה סוגיות בנושא התשלומים של מד"א.
- גיטלין: אחת הסוגיות שעלה ואני מבינה שזה מה שבעצם "תקע" את הדיונים זה התברר שמד"א מעניקה מחירים מאד תחרותיים באזור המרכז ובפריפריה היא גובה עבור אותו שירות מחירים הרבה הרבה יותר יקרים, מחיר המחירון.
- גיטלין: זאת אומרת, לכן הועדה דרשה שאם מד"א נותנת מחיר מאד זול באזור המרכז, שהיא תיתן את ההנחה באופן אחיד בכל הארץ.
יוליה שמאלוב-ברקוביץ: אבל תגידי מה הסיבה שנותנים?
קריאה: תחרות.
אלי יפה: למה תחרות?
אלי יפה: יש בתי חולים רחוקים מאד.
אלי יפה: בירוחם אין בית חולים, בדימונה אין בית חולים.
אלי יפה: למה?
אלי יפה: תשימו שם בית חולים, המחיר יהיה כמו תל אביב.
אלי יפה: אני גם מסביר לך.
אלי יפה: זה לא נכון.
אלי יפה: זה הצגה מוטעית.
אלי יפה: בירוחם תשימו בית חולים, המחיר יהיה כמו תל אביב, אני מבטיח לכם, באותו רגע.
- גיטלין: היום בתקנות המחיר הוא אחיד.
יוליה שמאלוב-ברקוביץ: אבל אם היית לוקח מחיר של הדלק – אז הייתי מסכימה איתך.
יוליה שמאלוב-ברקוביץ: אתה לא לוקח מחיר.
אלי בין: ...
אלי בין: מקבל את המחיר של הדלק.
קריאה: אבל יש שעות נסיעה, ועדיין אמבולנס שירוחם, אמבולנס מירוחם יוצא צריך לשים שמה מישהו בכוננות אם יהיה עוד התקף לב.
קריאה: איפה כל זה נכנס?
מירי כהן: אבל זה לא הדיון עכשיו.
מירי כהן: את ההנחות רצו - - -
יוליה שמאלוב-ברקוביץ: אתה מבין ששירותי חירום בעצם במדינת ישראל לא נמצאים תחת פיקוחה של מדינת ישראל.
יוליה שמאלוב-ברקוביץ: שהם פשוט זרקו את הכל אליהם.
יוליה שמאלוב-ברקוביץ: הם לוקחים - - -
דוד אזולאי: לא, לא רק זה.
דוד אזולאי: אומר לך כאן מנכ"ל מד"א: זה שירות חירום שהמדינה לא מתקצבת אותו.
יוליה שמאלוב-ברקוביץ: לא מתוקצב.
אלי בין: מקצועית אבל לא מתוקצבים.
יוליה שמאלוב-ברקוביץ: לא מתוקצב זה אומר שאין שירותי חירום.
אלי יפה: אומרים לנו מה לתת אבל לא איך לקבל כסף?
אלי בין: לא, את אומרת לי רק מה לתת, אבל את לא אומרת לי איך לקבל.
דוד אזולאי: זו בעיה שלכם.
דוד אזולאי: אתם צריכים - - -
יוליה שמאלוב-ברקוביץ: למה הם אשמים?
יוליה שמאלוב-ברקוביץ: תגיד לי, אני - - -
דוד אזולאי: אני אגיד לך למה הם אשמים.
יוליה שמאלוב-ברקוביץ: להגיד להם שהם ייקחו - - -
דוד אזולאי: חברת הכנסת שמאלוב – ברקוביץ אני אסביר לך למה אנחנו לא אשמים.
דוד אזולאי: הם אשמים.